
Το Ευρωπαϊκό Κοινοβούλιο,
–	έχοντας υπόψη την πρόταση της Επιτροπής προς το Κοινοβούλιο και το Συμβούλιο (COM(2023)0338),
–	έχοντας υπόψη το άρθρο 294 παράγραφος 2, το άρθρο 212 και το άρθρο 322 παράγραφος 1 της Συνθήκης για τη λειτουργία της Ευρωπαϊκής Ένωσης, σύμφωνα με τα οποία του υποβλήθηκε η πρόταση από την Επιτροπή (C9‑0210/2023),
–	έχοντας υπόψη το άρθρο 294 παράγραφος 3 της Συνθήκης για τη λειτουργία της Ευρωπαϊκής Ένωσης,
–	έχοντας υπόψη την προσωρινή συμφωνία που εγκρίθηκε από τις αρμόδιες επιτροπές σύμφωνα με το άρθρο 74 παράγραφος 4 του Κανονισμού του και τη δέσμευση του εκπροσώπου του Συμβουλίου, με επιστολή της 14ης Φεβρουαρίου 2024, να εγκρίνει τη θέση του Κοινοβουλίου, σύμφωνα με το άρθρο 294 παράγραφος 4 της Συνθήκης για τη λειτουργία της Ευρωπαϊκής Ένωσης,
–	έχοντας υπόψη το άρθρο 59 του Κανονισμού του, 
–	έχοντας υπόψη τις κοινές διαβουλεύσεις της Επιτροπής Εξωτερικών Υποθέσεων και της Επιτροπής Προϋπολογισμών σύμφωνα με το άρθρο 58 του Κανονισμού του, 
–	έχοντας υπόψη τις επιστολές της Επιτροπής Ελέγχου του Προϋπολογισμού και της Επιτροπής Γεωργίας και Ανάπτυξης της Υπαίθρου,
–	έχοντας υπόψη την έκθεση της Επιτροπής Εξωτερικών Υποθέσεων και της Επιτροπής Προϋπολογισμών (A9-0286/2023),
1.	εγκρίνει τη θέση του σε πρώτη ανάγνωση όπως παρατίθεται κατωτέρω[footnoteRef:1]· [1:  	Η παρούσα θέση αντικαθιστά τις τροπολογίες που εγκρίθηκαν στις 17 Οκτωβρίου 2023 (Κείμενα που εγκρίθηκαν, P9_TA(2023)0363).] 

2.	εγκρίνει την κοινή δήλωση του Ευρωπαϊκού Κοινοβουλίου και του Συμβουλίου που επισυνάπτεται στο παρόν ψήφισμα, η οποία θα δημοσιευτεί στη σειρά C της Επίσημης Εφημερίδας της Ευρωπαϊκής Ένωσης·
3.	εγκρίνει την κοινή δήλωση του Ευρωπαϊκού Κοινοβουλίου, του Συμβουλίου και της Επιτροπής που επισυνάπτεται στο παρόν ψήφισμα, η οποία θα δημοσιευτεί στη σειρά C της Επίσημης Εφημερίδας της Ευρωπαϊκής Ένωσης·
4.	ζητεί από την Επιτροπή να υποβάλει εκ νέου την πρόταση στο Κοινοβούλιο, αν την αντικαταστήσει με νέο κείμενο, αν της επιφέρει σημαντικές τροποποιήσεις ή αν προτίθεται να της επιφέρει σημαντικές τροποποιήσεις·



5.	αναθέτει στην Πρόεδρό του να διαβιβάσει τη θέση του Κοινοβουλίου στο Συμβούλιο, στην Επιτροπή και στα εθνικά κοινοβούλια.



P9_TC1-COD(2023)0200
Θέση του Ευρωπαϊκού Κοινοβουλίου που καθορίστηκε σε πρώτη ανάγνωση στις 27 Φεβρουαρίου 2024 εν όψει της έγκρισης κανονισμού (ΕΕ) 2024/... του Ευρωπαϊκού Κοινοβουλίου και του Συμβουλίου για τη θέσπιση του Μέσου Διευκόλυνσης για την Ουκρανία
(Καθώς έχει επιτευχθεί συμφωνία μεταξύ του Κοινοβουλίου και του Συμβουλίου, η θέση του Κοινοβουλίου αντιστοιχεί στην τελική νομοθετική πράξη, κανονισμός (ΕΕ) 2024/792.)




ΠΑΡΑΡΤΗΜΑ ΣΤΟ ΝΟΜΟΘΕΤΙΚΟ ΨΗΦΙΣΜΑ
Κοινή δήλωση του Ευρωπαϊκού Κοινοβουλίου και του Συμβουλίου σχετικά με την κατάλληλη ονοματολογία του προϋπολογισμού όσον αφορά τη διευκόλυνση για την Ουκρανία[footnoteRef:2] [2:  	Κανονισμός (ΕΕ) 2024/792 του Ευρωπαϊκού Κοινοβουλίου και του Συμβουλίου, της 29ης Φεβρουαρίου 2024, για τη θέσπιση του Μέσου Διευκόλυνσης για την Ουκρανία (ΕΕ L, 2024/792, 29.2.2024, ELI: http://data.europa.eu/eli/reg/2024/792/oj).] 

Με την επιφύλαξη των προνομίων της αρμόδιας για τον προϋπολογισμό αρχής στο πλαίσιο της ετήσιας διαδικασίας του προϋπολογισμού και των εξουσιών της Επιτροπής να καταρτίζει το σχέδιο προϋπολογισμού, το Ευρωπαϊκό Κοινοβούλιο και το Συμβούλιο καλούν την Επιτροπή να προτείνει τη δημιουργία τουλάχιστον μίας γραμμής του προϋπολογισμού για τον πυλώνα Ι της διευκόλυνσης για την Ουκρανία, δύο γραμμών του προϋπολογισμού στο πλαίσιο του πυλώνα ΙΙ, μεταξύ άλλων για την τροφοδότηση του κοινού ταμείου προβλέψεων για την εγγύηση για την Ουκρανία που συστάθηκε δυνάμει του κεφαλαίου IV του κανονισμού για τη διευκόλυνση για την Ουκρανία, τριών γραμμών του προϋπολογισμού στο πλαίσιο του πυλώνα ΙΙΙ για τη βοήθεια και άλλα μέτρα για την προσχώρηση στην Ένωση, τις επιδοτήσεις του κόστους δανεισμού και την τροφοδότηση του κοινού ταμείου προβλέψεων — κληροδοτημένα, καθώς και ειδικής γραμμής του προϋπολογισμού για τις δαπάνες τεχνικής και διοικητικής βοήθειας με σκοπό την υλοποίηση της διευκόλυνσης.
Κοινή δήλωση του Ευρωπαϊκού Κοινοβουλίου, του Συμβουλίου και της Επιτροπής σχετικά με τον έκτακτο χαρακτήρα της διευκόλυνσης για την Ουκρανία[footnoteRef:3] [3:  	Κανονισμός (ΕΕ) 2024/792 του Ευρωπαϊκού Κοινοβουλίου και του Συμβουλίου, της 29ης Φεβρουαρίου 2024, για τη θέσπιση του Μέσου Διευκόλυνσης για την Ουκρανία (ΕΕ L, 2024/792, 29.2.2024, ELI: http://data.europa.eu/eli/reg/2024/792/oj).] 

Το Ευρωπαϊκό Κοινοβούλιο, το Συμβούλιο και η Επιτροπή συμμερίζονται την άποψη ότι η διευκόλυνση για την Ουκρανία αποτελεί έκτακτο μεσοπρόθεσμο μέσο υψηλής γεωπολιτικής σημασίας, προσαρμοσμένο στην αβεβαιότητα και τις πρωτοφανείς προκλήσεις της στήριξης μιας χώρας σε εμπόλεμη κατάσταση με άμεσες επιπτώσεις στην ασφάλεια της Ένωσης. Ως εκ τούτου, η διευκόλυνση για την Ουκρανία παρέχει ισορροπία μεταξύ ευελιξίας και δυνατότητας προγραμματισμού της απόκρισης της Ένωσης για την αντιμετώπιση του χρηματοδοτικού κενού, των αναγκών ανάκαμψης, ανασυγκρότησης και εκσυγχρονισμού της Ουκρανίας, στηρίζοντας ταυτόχρονα τη μεταρρυθμιστική προσπάθεια της Ουκρανίας στο πλαίσιο της πορείας της προς την προσχώρηση στην Ένωση. Οι στόχοι, οι ρυθμίσεις χρηματοδότησης και διακυβέρνησης που συμφωνήθηκαν για τη διευκόλυνση για την Ουκρανία ανταποκρίνονται στο έκτακτο και ειδικό πλαίσιο και τις προκλήσεις σε σχέση με τα οποία εγκρίθηκε η συγκεκριμένη διευκόλυνση. 
[bookmark: _GoBack]Ως εκ τούτου, η λύση αυτή για την Ουκρανία δεν θα πρέπει να εκλαμβάνεται ως προηγούμενο για μελλοντικά μέσα οικονομικής συνδρομής προς τρίτες χώρες.

